Rikunarita-ORG/Wikinium huggingface dataset:
# Inseparabili (film 1988)

Miranduléś

|  |
| --- |
|
C'l artìcul chè 'l è scrit in
Miranduléś  |

|  |
| --- |
|  **Dead Ringers** |
| *Inseparabili* |
|  Jeremy Irons in na figùra dal film |
| *Inseparàbii* **1988** |
| **Regìa:**  David Cronenberg |
| **Scritōr:** Bari Wood • Jack Geasland David Cronenberg • Norman Snider |
| **Atōr:**  Jeremy Irons • Geneviève Bujold • Jane Luk Heidi von Palleske • Nick Nichols • Stephen Lack Shirley Douglas • Barbara Gordon • Damir Andrei |
| **Müsica:**  Howard Shore |
| **Léngua:**  Ingléś |
| **Dürä dal film:** 115 minüt |
| **Nasiōṅ:**  Cànada • Stat Unî |

«
Dū còrp, dū mènt, n'anma sōla. Divìd'r-i a prév ès'r un quèl spavintóś.»
(*Tagline* dal film)

**Inseparabili** (*Inseparàbii*) 'l è 'n film dramàtic dal 1988 ad David Cronenberg. Par cl'òpra chè al regìsta canadéś 'l è stâ premiâ a 'l Fèstival dal Film Fantàstic 'd Avioraz dal 1989.

La pelìcula, ch'l'è custàda trédas migliòṅ ad dòlar faghénd-an sù sōl òt, la tōś ispirasiòṅ da 'n rumànś umònim ad Bari Wood e 'd Jack Geasland e da 'n fat sucès dabòṅ a New York in dal 1975 quànd i dū śmèi *Marcus* i èṅ stâ catâ mòrt in cà sua saplî da la crica.

## Sunt

*Beverly* (Jeremy Irons) e *Elliot Mantle* (Jeremy Irons), śmèi monośigôt, i èṅ dū ginecòlug ad sucès, manìac dal sò mistēr e d'l argumènt di “śmèi” in generàł. In dla sò vita i aṅ spartî incòsa, anc cal dóni.

*Elliot* 'l è qvél ch'al cmanda di dū e al s arcgnós da c'l àtar parchè *Beverly* dal vòlti al pòrta gl'uciài. Un dè *Elliot* al véd ch'na sò pasiènta, l'atōra *Claire Niveau* (Geneviève Bujold), la gh'à na màdar “trifurcàda” in dla pansa e al s inamóra 'd lē, pasànd-la anc a sò fradèl.

Quànd la dóna la vîṅ a savēr ad cal śuglèṅ lè la s incàsa 'd brut, in tut al manéri *Beverly* al patìs al fat che la *Claire* l'è da spés via par lavōr, inólt'r al créd anc che lē la 'l àppia mulâ. *Beverly* al fà fadìga a tiràr-as via 'l magòṅ, prima 'l próa c'n al bévar pò 'l taca a tōr dal dròghi finénd in na spiràł ad cupio dissolvi‎ tirànd dènt'r anc sò fradèl.

Un dè, dastrùt da 'l dulōr, *Beverly* al fà dal mâł sénsa vlēr a na sò pasiènta durànt na vìśita e tut i gh dàn'n adòs, anc *Elliot*. *Beverly* al s difénd dgénd ch'a n éra briśa cólpa sua ma l'éra 'l còrp dla dóna a èsar śbaliâ. Al dutōr al diségna acsè di strumènt cirùśig pinsâ pròpria par dal dóni mutànti che pò al s pòrta sèg in dla sala di uperasiòṅ.

## Culegamènt estéran

* (IT) La schéda dal film in s'l *IMDb*
* (IT) La schéda dal film in sal *FilmTV*